Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 6349

2. FEJEZET. LÉGIFORGALMI MOZGÓ SZOLGÁLAT 2.1 A LEVEGŐ-FÖLD VHF ÖSSZEKÖTTETÉSI RENDSZER JELLEMZŐK Megjegyzés. – Az itt következő szövegben a 8,33 kHz-es csatorna kijelölések csatorna távolságai úgy vannak meghatározva, mint 25 kHz osztva 3-mal, amely 8,3333...-al egyenlő. 2.1.1 A nemzetközi légiforgalmi mozgó szolgálatban használt levegő-föld VHF összeköttetési rendszer jellemzőinek meg kell felelniük a következő előírásoknak: 2.1.1.1 A rádiótelefon sugárzásoknak két-oldalsávos (DSB) amplitúdó-modulált (AM) vivőhullámnak kell lenniük. A sugárzás jelölése az ITU Rádió-Rendszabályzat szerinti jelölése A3E. 2.1.1.2 A hamis sugárzást a műszaki fejlődés jelenlegi állapota és a szolgáltatás jellege által lehetővé tett legalacsonyabb értéken kell tartani. Megjegyzés. – Az ITU Rádió-Rendszabályzat S3 Függeléke tartalmazza a hamis sugárzások szintjeire vonatkozó tűréseket, azokat, amelyeknek az adók meg kell, hogy feleljenek. 2.1.1.3 A felhasznált rádiófrekvenciákat a 117,975–137 MHz-es sávokból kell kiválasztani. A kijelölhető frekvenciák közötti távolságoknak (csatorna-távolság) a rendszer elemekre alkalmazható frekvenciatűréseknek az V. kötetben meghatározottaknak kell lenniük. Megjegyzés. - A 117,975 - 137 MHz-es sávot a Légiforgalmi Mozgó (R) Szolgálatnak az ITU Rádió-Rendszabályzat 1947-ben osztotta ki. Az ITU adminisztratív Rádió Világ-Konferenciák egymást követő sorozatos módosításai a 132 - 136 MHz-es sávot is hozzáadták az R-kiosztásokhoz, olyan feltételek mellett, amelyek különböznek az ITU régióktól, illetve meghatározott országoknak, ország-csoportoknak (lásd RRs S5.203-at, S5.203A-t, S5.203B-t, mint a 136 - 137 MHz-es sáv kiegészítő kijelölését, és S5.201-et a 132 - 136 MHz-es sávra). 2.1.1.4 A sugárzások tervezési polarizációjának függőlegesnek kell lenni. 2.2 A FÖLDI BERENDEZÉS RENDSZER JELLEMZŐI 2.2.1 Adás funkció 2.2.1.1 Frekvencia stabilitás. Az üzemi rádiófrekvencia nem térhet el a kijelölt frekvenciától plusz vagy mínusz 0,005 százaléknál nagyobb mértékben. Ahol az V. Kötet előírásainak megfelelően 25 kHz-es csatorna-távolságot alkalmaznak, ott az üzemi rádiófrekvencia nem térhet el a kijelölt frekvenciától plusz vagy mínusz 0,002 százaléknál nagyobb mértékben. Ahol az V.Kötet előírásainak megfelelően 8,33 kHz-es csatorna-távolságot vezetnek be, ott az üzemi rádiófrekvencia nem térhet el a kijelölt frekvenciától plusz vagy mínusz 0,0001 százaléknál nagyobb mértékben. Megjegyzés. – A fenti tűrések nem lesznek megfelelők az eltolt vivőhullámú rendszerekre. 2.2.1.1.1 Eltolt vivőhullámú rendszerek 25 kHz-es, 50 kHz-es és 100 kHz-es csatorna-távolságú környezetben. Az eltolt vivőhullámú rendszerekben az egyes vivők stabilitásának olyannak kell lenni, hogy megakadályozza a 4 kHz-nél kisebb elsőrendű heterodin frekvenciákat, és ezenkívül a külső vivőhullám frekvenciák maximális frekvencia eltérése a kijelölt vivő frekvenciától ne haladja meg a 8 kHz-et. Az eltolt vivőhullámú rendszerek a 8,33 kHz-es csatorna-távolságú frekvenciákon nem használhatók. Megjegyzés. – Az eltolt vivőhullámú rendszerek egyes vivőinek megkívánt stabilitására a II. rész "A" Mellékletében találhatók példák. 2.2.1.2. TELJESÍTMÉNY Ajánlás. – Az esetek magas százalékában a kisugárzott teljesítménynek olyannak kell lenni, hogy legalább 75 mikrovolt per méter (mínusz 109 dBW/m2) térerősséget szolgáltasson a létesítmény meghatározott működési fedésterületén belül szabad térbeli terjedés alapján. 2.2.1.3 Moduláció. A kivezérlési csúcsoknál a modulációs tényezőnek legalább a 0,85-öt elérőnek kell lenni. 2.2.1.4 Ajánlás. – Kiegészítő áramköri elemeket kell biztosítani ahhoz, hogy az átlagos modulációs tényezőt a gyakorlatilag lehetséges legnagyobb értéken tartsák túlmodulálás nélkül. 2.2.2 Vételi funkció 2.2.2.1 Frekvencia stabilitás. Ahol az V.Kötet előírásainak megfelelően 8,33 kHz-es csatorna-távolságot vezettek be, ott az üzemi rádiófrekvencia nem térhet el a kijelölt frekvenciától plusz vagy mínusz 0,0001 százaléknál nagyobb mértékben. 2.2.2.2 Érzékenység. A tápvonal veszteségét és az antenna iránykarakterisztikáját is figyelembe véve, a vevő érzékenységének olyannak kell lennie, hogy az esetek nagy százalékában egy 15 dB megkívánt/nem-kívánt arányú audio kimenő jelet szolgáltasson 50 százalékos amplitúdó-modulált (A3E) rádiójellel, amely 20 mikrovolt per méter (mínusz 120 dBW/m2) vagy nagyobb térerősséggel rendelkezik. 2.2.2.3 Effektív vételi sávszélesség. 25 kHz-es, 50 kHz-es vagy 100 kHz-es sávszélességű csatornára hangolva, a vevő rendszernek kielégítő szintű és érthető hangfrekvenciás jelet kell szolgáltatnia, amikor a fenti 2.2.2.2 pontban meghatározott rádiófrekvenciás jelnek a kijelölt vételi frekvencia értékekkel plusz vagy mínusz 0,005 százalékon belül megegyező vivőfrekvenciája van. 8,33 kHz-es szélességű csatornára hangolva a vevő rendszernek kielégítő szintű és érthető hangfrekvenciás jelet kell szolgáltatnia, amikor a fenti 2.2.2.2 pontban meghatározott rádiófrekvenciás jelnek a kijelölt vételi frekvencia értékkel plusz vagy mínusz 0,0005 százalékon belül megegyező vivőfrekvenciája van. Az effektív vételi sávszélességről további információkat a II. Rész "A" Melléklete tartalmaz. Megjegyzés. – Az effektív vételi sávszélesség a Doppler eltolódást is magában foglalja. 2.2.2.4 Szomszédos csatorna elnyomás. A vevő rendszernek biztosítani kell 60 dB-es vagy annál nagyobb tényleges elnyomást a szomszédos kijelölhető csatorna jeleire vonatkozóan. Megjegyzés. – A szomszédos kijelölhető frekvencia általában plusz vagy mínusz 50 kHz. Ahol ez a csatorna-távolság nem kielégítő, ott a szomszédos kijelölhető frekvencia plusz vagy mínusz 25 kHz vagy plusz, vagy mínusz 8,33 kHz az V. Kötetben lévő előírásoknak megfelelően. Megengedett az, hogy a föld néhány területén a 25 kHz-es, 50 kHz-es vagy 100 kHz-es csatorna-távolságra tervezett vevők továbbra is használatban maradjanak. 2.3 A FEDÉLZETI BERENDEZÉS RENDSZER JELLEMZŐI 2.3.1 Adás funkció 2.3.1.1 Frekvencia stabilitás. Az üzemelési rádiófrekvencia a kijelölt frekvenciától nem térhet el plusz vagy mínusz 0,005 százalékértéknél nagyobb mértékben. Ahol 25 kHz-es csatorna-távolságot alkalmaznak, ott az üzemelési rádiófrekvencia a kijelölt frekvenciától nem térhet el plusz vagy mínusz 0,003 százaléknál nagyobb mértékben. Ahol 8,33 kHz-es csatorna-távolságot alkalmaznak, ott az üzemelési rádiófrekvencia a kijelölt frekvenciától nem térhet el 0,0005 százaléknál nagyobb mértékben. 2.3.1.2 Teljesítmény. Az esetek nagy százalékában a kisugárzott teljesítménynek olyannak kell lenni, hogy legalább 20 mikrovolt per méter (mínusz 120 dBW/m2) térerősséget szolgáltasson a szabad térbeli terjedés alapján, olyan távolságokon és magasságokon, amelyek megfelelnek azoknak az üzemelési feltételeknek, amelyeket azokra a területekre engedélyezettek, amelyek felett a légijármű üzemel. 2.3.1.3 Szomszéd csatorna teljesítmény. Egy 8,33 kHz-es fedélzeti adótól bármely üzemelési feltételek esetén a kisugárzott teljesítmény, az első 8,33 kHz-es szomszédos csatorna középvonalától szimmetrikusan elhelyezkedő 7 kHz-es sávszélesség felett mérve, nem lépheti túl az adó vivő-teljesítménye alatti -45 dB-es szintet. A fenti szomszéd csatorna teljesítménynek számításba kell venni a jellemző beszéd-üzemi spektrumot. Megjegyzés. – A beszéd-üzemi spektrumot állandó szintűnek feltételezik 300 és 800 Hz között és oktávonként 10 dB-lel csillapítottnak a 800 Hz felett. 2.3.1.4 Moduláció. A legalább 0,85-ös csúcs modulációs tényezőnek elérhetőnek kell lenni. 2.3.1.5 Ajánlás. – Kielégító áramköri elemeket kell biztosítani ahhoz, hogy az átlagos modulációs tényezőt a gyakorlatilag lehetséges legnagyobb értéken tartsák túlmodulálás nélkül. 2.3.2 Vételi funkció 2.3.2.1 Frekvencia stabilitás. Ahol 8,33 kHz-es csatorna-távolságot vezettek be az V. Kötetnek megfelelően, ott az üzemi frekvencia nem térhet el a kijelölt frekvenciától plusz vagy mínusz 0,0005 százaléknál nagyobb értékkel 2.3.2.2 ÉRZÉKENYSÉG 2.3.2.2.1 Ajánlás. – Figyelembe véve a légijármű tápvonal illesztési hibáit, a csillapítási veszteséget és az antenna iránykarakterisztikáját, a vevő érzékenységének olyannak kell lenni, hogy az esetek nagy százalékában egy 15 dB megkívánt/nem-kívánt arányú audió kimenet jelet szolgáltasson 50 százalékos amplitúdó-modulált (A3E) rádió jellel, amely 75 mikrovolt per méter (mínusz 105 dBW/m2) térerőséggel rendelkezik. Megjegyzés. – Kiterjesztett hatótávolságú VHF berendezések tervezésénél 30 mikrovolt per méter fedélzeti vételi érzékenység feltételezhető. 2.3.2.3 Effektív vételi sávszélesség a 100 kHz, 50 kHz és 25 kHz-es csatorna-távolságú vevő berendezéseknél. Az V. Kötetben kijelölt 25 kHz, 50 kHz vagy 100 kHz-es csatorna-távolságú rendszerben a vevőnek tényleges vételi sávszélességet kell biztosítani a következők szerint:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes